b"\n_START_ARTICLE_\nYour Love Is My Drug\n_START_SECTION_\nOzadje\n_START_PARAGRAPH_\nPesem je napisala Kesha, njena mama Pebe Sebert in Joshua Coleman. Govori o Keshini prej\xc5\xa1nji romanci, ki jo primerja z drogami. Pesem je bila predstavljena tudi kot soundtrack za film Lovec na glave.\n_START_SECTION_\nKritike\n_START_PARAGRAPH_\nBen Norman, kritik za About.com, je pesem\xc2\xa0\xc2\xbbYour Love Is My Drug\xc2\xab\xc2\xa0ozna\xc4\x8dil za\xc2\xa0\xc2\xbbdivjo pop-dance skladbo, ki je v vsakem pogledu bolj\xc5\xa1a od pesmi 'Tik Tok'.\xc2\xab\n_START_SECTION_\nUspe\xc5\xa1nost\n_START_PARAGRAPH_\nPesem\xc2\xa0\xc2\xbbYour Love Is My Drug\xc2\xab\xc2\xa0se je uvrstila na sedemindvajseto mesto na lestvici Billboard Hot 100 v tretjem tednu leta 2010. V istem tednu se je na osemin\xc5\xa1tirideseto mesto uvrstila na lestvici Canadian Hot 100, kljub temu, da singl tam uradno \xc5\xa1e ni iz\xc5\xa1el. Pesem je \xc5\xa1est tednov pre\xc5\xbeivela na ameri\xc5\xa1ki in \xc5\xa1est na kanadski lestvici. V \xc5\xa1estem tednu leta 2010 se je pesem povzpela tudi na triin\xc5\xa1estdeseto mesto lestvice UK Singles Chart, vendar se naslednjega tedna na lestvici ni ve\xc4\x8d pojavila._NEWLINE_Pesem se je na lestvico Billboard Hot 100 ponovno uvrstila na enaindevetdeseto mesto v tednu 3. aprila 2010. Od takrat se je uvrstila na dvaintrideseto mesto. Kljub temu, da v Novi Zelandiji uradno ni iz\xc5\xa1el ne videospot ne pesem sama, se je singl\xc2\xa0\xc2\xbbYour Love Is My Drug\xc2\xab\xc2\xa0tam uvrstil na devetindvajseto mesto od \xc5\xa1tiridesetih in od 5. aprila 2010 pri\xc5\xa1el \xc5\xbee na \xc5\xa1tiriindvajseto mesto. Trenutno je to tudi najvi\xc5\xa1je mesto, kar jih je pesem dosegla po vsem svetu.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbYour Love Is My Drug\xc2\xab\xc2\xa0je re\xc5\xbeiral Honey. Snemali so ga med 6. in 7. aprilom 2010 v pu\xc5\xa1\xc4\x8davi v Lancasteru, Kalifornija."